達里奧干卡

達里奧干卡係退役嘅阿根廷足球員，踢進攻中場。曾經效力中國足球超級聯賽嘅廣州恆大淘寶同上海上港，同埋巴西甲組足球聯賽嘅富明尼斯、阿根廷甲組足球聯賽嘅泰格利同河床等足球會。

職業生涯
出身阿根廷乙組足球聯賽嘅Club Atlético Tigre隊，15歲時第一次聯賽出場。一年之後被河床體育會收購。2004年被租借到智利嘅天主教大學，攞到智利甲組足球聯賽秋季聯賽嘅冠軍，亦係佢嘅第一個冠軍。2006年再次被租借到羅沙里奧中央。2007年被租借到華斯高足球會。2008年被租借到富明尼斯。2009年富明尼斯正式同干卡簽約。

2010年喺富明尼斯攞到巴西甲組聯賽冠軍之後，佢被評為聯賽最佳球員。

2011年干卡俾廣州恆大買咗入嚟，轉會費係1000萬美金。佢嘅人工係現時世界第三高。

干卡喺2013賽季再幫廣州恆大攞到中超冠軍同埋亞洲冠軍盃冠軍。喺2013年11月3號嘅2013賽季中超聯賽最後一輪5比0擊敗武漢卓爾嘅比賽入面，佢射入咗第一個入波之後就除低咗件波衫，寫咗有「唔理我喺邊度都好，你哋都喺我嘅心入面」同埋「多謝」字樣嘅底衫向廣州波迷講拜拜。

2013年11月17號，巴西球會富明尼斯官方話干卡會喺2014年1月返去踢。之後喺2015年1月29號返咗去中超嗰度，不過就去咗而家嘅上海上港踢波直到2017年俾巴西嘅法林明高足球會租借走。2018年因家庭搬到美國德薩斯州柯士甸，佢亦轉會到美國嘅柯士甸布德足球會踢波直到2019年4月23號宣佈退役為止。退役後亦轉行做高爾夫事業。

阿根廷足球員
泰格利球員
河床球員
廣州恆大球員
富明尼斯球員
上海上港球員